Diari Oficial de la Generalitat Valenciana


Sumari del DOGV 4783, del 25-06-2004 (2004/6318)

RESOLUCIÓ d'11 de maig de 2004, de la Unitat Territorial d'Energia d'Alacant, per la qual se sotmet a informació pública l'autorització administrativa, l'estudi d'impacte ambiental, l'aprovació del projecte d'execució i la declaració, en concret, d'utilitat pública de la instal·lació elèctrica en el terme municipal de Balones en la província d'Alacant. Expedient ATLINE/2004/82-3.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6318


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ d'11 de maig de 2004, de la Unitat Territorial d'Energia d'Alacant, per la qual se sotmet a informació pública l'autorització administrativa, l'estudi d'impacte ambiental, l'aprovació del projecte d'execució i la declaració, en concret, d'utilitat pública de la instal·lació elèctrica en el terme municipal de Balones en la província d'Alacant. Expedient ATLINE/2004/82-3. [2004/Q6318]
  
Als efectes que establixen els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27.12.2000); l'article 53 de la Llei 54/1997, de 27 de novembre, del Sector Elèctric (BOE 28.11.1997), així com el Reglament (aprovat per Decret 1.627/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública el projecte d'instal·lació elèctrica següent:
  
Peticionari: Vent-Sol i Energia, SA, amb domicili a l'efecte de notificació al carrer de la Pau, 23, 2n, B, 46132 de València.
  
Lloc on s'establirà la instal·lació: terme municipal de Balones, a la província d'Alacant.
  
Finalitat de la instal·lació: evacuació de l'energia produïda al parc eòlic de Lloma Redona de la zona 14 del Pla Eòlic de la Comunitat Valenciana.
  
Característiques principals:
  
Tensió: 66 kV
  
Longitud: 2.300 m
  
Nombre de suports: 20
  
Conductors: la línia aèria d'alta tensió, de simple circuit, té cables d'alumini-acer galvanitzat 281,1 mm2 de secció tipus LA-280. La línia portarà en tota la longitud un cable de terra òptic del tipus OPGW-14 amb fibra òptica en el nucli.
  
Aïllament: estarà constituït per cadenes de suspensió i amarrament formades per aïlladors de vidre U 70 BS i de compòsit U1 00 BLP.
  
Origen i final: origen en la línia de doble circuit de 66 kV d'evacuació d'energia dels parcs eòlics Alfaro, Tossal del Rei i Lloma Redona, situada al terme municipal de Balones, acabament en el CT de 66/20 kV que recull l'energia del parc eòlic Lloma Redona.
  
El titular ha sol·licitat, sobre les finques de la relació annexa, servitud de pas aèria d'energia elèctrica que comprén, a més, la volada sobre el predi sirvent, l'establiment de pals, torres o suports fixos per a sostindre els cables conductors d'energia.
  
La qual cosa es fa pública per a coneixement general i especialment dels propietaris de terrenys de la resta de titulars afectats pel projecte esmentat, la relació dels quals s'inserix al final d'este anunci com a annex perquè puga ser examinat l'expedient en el Servici Territorial d'Indústria i Energia d'Alacant, situat en el carrer de Churruca, número 29, i presentar les al·legacions que consideren oportunes en el termini de 20 dies, comptadors a partir de l'endemà de la inserció d'este anunci. Els plànols parcel·laris podran ser igualment consultats en els ajuntaments afectats.